b'\n_START_ARTICLE_\nThe Bad Touch\n_START_SECTION_\nO pjesmi\n_START_PARAGRAPH_\nKao i mnoge druge pjesme Bloodhound Ganga, sadr\xc5\xbei mnoge seksualne aluzije. Poznata je po refrenu "You and me baby ain\'t nothin but mammals, so lets do it like they do on the Discovery channel" ("Ti i ja baby nismo ni\xc5\xa1ta drugo no sisavci, zato u\xc4\x8dinimo to kako to rade na Discovery Channelu"._NEWLINE_U videospotu \xc4\x8dlanovi sastava su obu\xc4\x8deni u kostime majmuna, te ple\xc5\xa1u po Parizu (u nekoliko scena se vidi Eiffelov toranj). Najprije otrovnim strelicama uspavaju \xc4\x8detiri \xc5\xbeene, a nakon toga sa improviziranim ribi\xc4\x8dkim \xc5\xa1tapom na kojem visi kroasan, namame grupu talijanskih kuhara da ih slijede. Potom kobasicama napadaju homoseksualni par u kafi\xc4\x87u obu\xc4\x8denih u stereotipnu francusku odje\xc4\x87u, te naposljetku ulove mre\xc5\xbeom patuljastog pantomimi\xc4\x8dara. Najprije ih sve smjeste u kavez, a kasnije ih puste te po\xc4\x8dnu zajedno plesati. Na kraju spota, pantomimi\xc4\x8dara u poku\xc5\xa1aju bijega slu\xc4\x8dajno autom pregazi L\xc3\xbcp\xc3\xbcs Thunder, gitarist sastava._NEWLINE_Videospot je zbog teksta pjesme, referenca na zoofiliju, te vrije\xc4\x91anja Francuza i homoseksualaca uvr\xc5\xa1ten na 11. mjesto liste "50 najkontroverznijih videospotova" MuchMusica.'